BEC กางผังเดือน ก.พ. จัดเต็ม “เรียลลิตี้-ละคร” ครบรส ตอบโจทย์คนรุ่นใหม่
BEC กางผังเดือน ก.พ. จัดเต็ม “เรียลลิตี้-ละคร” ครบรส ตอบโจทย์คนรุ่นใหม่
26 ม.ค. 2564

บริษัท บีอีซีเวิล์ด จำกัด (มหาชน) หรือ BEC ผู้บริหารสถานีโทรทัศน์ช่อง 3 เปิดเผยว่าในเดือนก.พ.นี้จะนำรายการเด็ด วาไรตี้เรียลลิตี้โชว์ และละครใหม่ล่าสุดลงจอ พร้อมเกมโชว์ และซีรีส์
เริ่มที่รายการท่องเที่ยวแนวใหม่ “Thailand, I Miss You!” (ไทยแลนด์, ไอ มิส ยู!) รายการเรียลลิตี้เชิงท่องเที่ยว เพื่อเดินทางไปยังสถานที่ที่คิดถึงและอยากไปกับแก๊งก๊วนเพื่อน และเรื่องราวต่างๆ ที่จะเกิดขึ้นระหว่างทาง โดยสอดแทรกความสนุกตอบโจทย์คนรุ่นใหม่ และทำให้การท่องเที่ยวในยุค New Normal ไม่เหมือนเดิมอีกต่อไป นำทีมท่องเที่ยวโดย 4 นักแสดง ออกัส-วชิรวิชญ์, อาย-กมลเนตร, มีน-พีรวิชญ์ และ ตี๋-ธนพล ตัวแทนคนรุ่นใหม่ ทุกวันพุธ เวลา 22.23-22.53 น. เริ่มออกเดินทางวันที่ 3 กุมภาพันธ์ 2564 เป็นตอนแรก
และอีกหนึ่งรายการใหม่ล่าสุดเอาใจวัยใส “Idol Paradise” เรียลลิตี้ สเตจโชว์ ที่ท้าทายเด็กสาววัยรุ่นจากทั่วประเทศ ให้ก้าวขึ้นสู่พลังแห่งความเป็นไอดอล โดยคัดเลือกจากผู้สมัครร่วม 7,000 คนทั่วประเทศ ให้เหลือผู้ที่จะก้าวเท้าเข้าพิสูจน์หัวใจที่เต็มไปด้วยความมุ่งมั่น ด้วยโจทย์ของการโชว์ และต้องเอาชนะใจกรรมการในรอบ AUDITION ให้ได้ภายใน 10 วินที เพื่อก้าวไปสู่การพัฒนาศักยภาพทั้งร่างกายและจิตใจฝึกฝนและทดสอบตลอด 16 สัปดาห์ ให้กลายเป็นศิลปิน IDOL รุ่นใหม่ ดำเนินรายการโดย “บอย-ปกรณ์ ฉัตรบริรักษ์” ร่วมเชียร์และส่งกำลังใจให้พวกเธอได้ทุกวันอาทิตย์ เวลา 18.20-19.50 น. เสนอตอนแรกวันที่ 31 มกราคม 2564 เป็นต้นไป
สำหรับรายการปรับโฉมใหม่ Hollywood Game Night Thailand ที่ได้ย้ายจากเดิมทุกวันอาทิตย์ มาออกอากาศทุกวันเสาร์ กับ โปรเจ็คต์พิเศษสุดยิ่งใหญ่ในชื่อว่า “Hollywood Game Night Thailand Super Champ” โดยพิธีกรอารมณ์ดี “วิลลี่ แมคอินทอช” ขอนำขบวนชวนนักแสดงซุปตาร์ล้วนๆ 5 ทีม มาชิงความเป็นเจ้าแห่งเกม เพื่อคว้าเงินรางวัลมอบให้กับมูลนิธิการกุศล ออกอากาศ ทุกวันเสาร์ เวลา 18.20-19.50 น. เริ่มแข่งตอนแรกวันที่ 6 กุมภาพันธ์ 2564
และรายการสุดฮิต “เกมแจกรถ” ที่ขอจัดเต็มต้อนรับศักราชใหม่ 2564 โดยได้ปรับรูปแบบรายการ เพิ่มความปัง สนุก ตื่นเต้น ได้ลุ้นมากขึ้น และในช่วงที่กำลังมีการรณรงค์มาตรการเว้นระยะห่างทางสังคม (Social Distancing) ให้ปลอดภัยจากไวรัสโควิด-19 เกมแจกรถจึงเปิดโอกาสให้บุคคลทั่วไปร่วมเล่นเกมชิงรางวัลผ่านทาง Facebook อีกด้วย โดย “น้าเน็ก-เกตุเสพย์สวัสดิ์ ปาลกะวงศ์ ณ อยุธยา” บอกว่า แจกจริง! แจกทุกวัน! เพียง เลือกรถที่ชอบ หยิบกุญแจที่ใช่ ร่วมสนุกด้วยการสมัครทาง Inbox ผ่าน Facebook ของรายการ และมาลุ้นกันทุกวัน จันทร์-ศุกร์ เวลา 17.30-18.00 น. ทางช่อง 3 กด 33 และ facebook “เกมแจกรถ”
สำหรับซีรีส์ใหม่ “นับสิบจะจูบ” หรือ (Lovely writer the series) ซีรีส์วายเรื่องที่สองของช่อง 3 ที่ขอเอาใจสาวกซีรีส์วายทั้งหนุ่มและสาวหนักมาก เป็นซีรีส์ที่มาจากนิยายออนไลน์เรื่องดังของนักเขียน วาฬกลิ้ง ที่จะพาคุณล้วงลึกทุกเบื้องหลังวงการวาย นำโดยสองหนุ่มนักแสดงใหม่ เก้า-นพเก้า เดชาพัฒนคุณ และ อัพ-ภูมิพัฒน์ เอี่ยมสำอาง ติดตามทุกวันพุธ เวลา 22.23-22.53 น. เริ่มวันที่ 24 กุมภาพันธ์ 2564 เป็นตอนแรก ต่อจากรายการ “ไทยแลนด์, ไอ มิส ยู!”
ส่วนละครก่อนข่าว ทุกวันจันทร์-ศุกร์ เวลา 19.00-20.00 น. ช่อง 3 นำ “เทพธิดาปลาร้า” ละครใหม่ 5 วันรวดกับสองพระนาง”ชิปปี้-ศิรินทร์” ประกบคู่เป็นครั้งแรกกับ “กระทิง-ขุนณรงค์”
ละครหลังข่าว ช่อง 3 นำละครใหม่ 3 เรื่อง ลงช่วงไพร์มไทม์ต่อเนื่อง 7 วัน จันทร์ถึงอาทิตย์ เริ่มตั้งแต่ วันจันทร์-อังคาร เวลา 20.23-22.23 น. พบกับเรื่อง “ดาวคนละดวง” มาถึงวันพุธ-พฤหัส เวลา 20.23-22.23 น. พบกับเรื่อง “ดวงใจในมนตรา” ละครโรแมนติกดราม่า ผสมแฟนตาซี และวันศุกร์ เวลา 20.23-22.23 น. เสาร์-อาทิตย์ เวลา 20.18-22.18 น. พบกับ “เมียจำเป็น” ละครสายฮา ที่มีดราม่ามาปะปน อากาศตอนแรกวันแรก 26 กุมภาพันธ์ 2564
ในเดือนกุมภาพันธ์ 2564 สำหรับ “แชนแนลทรี มูฟวี่ส์”  ช่อง 3 นำภาพยนตร์เรื่องยาวถึง 4 เรื่อง นำเสนอทุกวันเสาร์ เวลา 22.48-01-18 น. เริ่มจาก เสาร์ที่ 6 กุมภาพันธ์ 2564 เรื่อง พยัคฆ์ระห่ำ มังกรผยองโลก (Crouching Tiger Hidden Dragon)  เสาร์ที่ 13 กุมภาพันธ์ 2564 เรื่อง บิ๊กมาม่าส์ (Big Mommas: Like Father , Like Son) , เสาร์ที่ 20 กุมภาพันธ์ 2564 เรื่อง แฮนค็อค ฮีโร่ขวางนรก (Hancock) , เสาร์ที่ 27 กุมภาพันธ์ 2564 เรื่อง วันแวมไพร์ครองโลก (Day breakers)
และสำหรับคอซีรีส์จีนเรื่องยาว ช่อง 3 ได้นำ “เปาบุ้นจิ้น” วีรบุรุษผู้ทรงคุณธรรม ในตอนสำคัญๆของการปราบคนร้ายมาให้ได้ติดตาม ทุกคืนวันจันทร์-ศุกร์ เวลา 03.33 น. และ เสาร์-อาทิตย์ เวลา 02.48 น.
รวมทั้ง ติดตาม “ข่าว 3 ยามเช้า” และ “@ข่าวเช้า” ทุกวันจันทร์-ศุกร์ ตี 4 ครึ่ง ทางช่อง 3 กด 33